

**О Б Щ И Н А С Т А Р А З А Г О Р А**

**Приложение № 15**

**ТЕРМИНИ И ОПРЕДЕЛЕНИЯ**

Думите и изразите, изброени в Техническата спецификация и договора имат следното значение

1.„**Бази** ” - означава материално-техническа база за организация и управление на дейността по поддържане и по изпълнение на отделните видове работи;

2.**“Възлагателно писмо”** – означава писменото уведомление, издадено от ***Възложителя*** до ***Изпълнителя***, посочващо датата, от която започва да тече срока на Договора.

3.„**Забава**” е несвоевременното изпълнение на дейности и/или работи по поддържане, включени в предмета на този Договор;

4.„**Законови разпоредби**” – означава Конституцията на Република България, международните договори, ратифицирани, обнародвани и влезли в сила, по които Република България е страна, Актове на институциите на Европейския съюз с обвързваща сила, който и да е закон, наредба, правилник, инструкция или заповед, приети на законно основание или приети на законно основание и въвеждащи разпоредби на обвързващи за Република България директиви на Европейския съюз, които засягат изпълнението на което и да е задължение по този Договор;

5.“**Извънредно задание**” - писмено възлагане на видове и количества работи, необходими за осигуряване проходимостта на пътищата и безопасността на движение при възникване на форсмажорни обстоятелства, вкл. при бедствие по смисъла на чл.2 от Закона за защита при бедствия *(Обн. ДВ. бр.102 от 19 Декември 2006г., с посл. изм. и доп);*

6.**“Лошо изпълнение”** е налице, когато Страна по Договора е изпълнила задължението си неточно и/или несъответно на дължимото по отношение на качеството, с изключение на случаите на забавено или частично изпълнение.

7.„**Междинно плащане**” означава плащането от ***Възложителя*** на ***Изпълнителя*** на част от действително изпълнените за съответния период количества и видове работи;

**8.„Недостатък”** е всяко неправилно изпълнение на работи, изразяващо се в:

(а) изпълнение с качество, по-ниско от определеното с Договора, включително като резултат от влагане в изпълнение на дейностите по поддържане с материали с по-лошо от договореното качество;

(б) изпълнение в нарушение на правилата, установени в Договора, за извършване на видове работи, и/или

(в) неизвършени или незавършени работи;

9.„**Неизпълнение**” на ***Изпълнителя*** е което и да е негово или на неговите служители, работници, представители, съконтрагенти и подизпълнители виновно действие или бездействие, извършено в нарушение на клаузите на този Договор или приложимите Законови разпоредби;

10.**„Неточно изпълнение”**- означава всяко неизпълнение, различно от дължимото по Договора или Законовите разпоредби, вкл. забавено изпълнение, лошо изпълнение, пълно неизпълнение или частично изпълнение;

11.**“Пълно неизпълнение”** е налице, когато задължена Страна по договора не е изпълнила нищо от конкретно задължение по Договора в определения за това срок, или когато е извършила нещо, противно на това, което се е задължила да не върши, или е извършила всичко, което е била длъжна да изпълни, но с такова закъснение или толкова лошо, че изпълнението е безполезно за другата Страна по Договора;

12**.„Системно неизпълнение”** е налице, когато за едно и също задължение по Договора е констатирано неизпълнение два или повече пъти, независимо от срока между отделните неизпълнения;

13.„**Форсмажорно обстоятелство**” („Непреодолима сила”) - означава непредвидено или непредотвратимо събитие от извънреден характер, което ***Възложителя***, при полагане на дължимата грижа, не е могъл или не е бил длъжен да предвиди или предотврати, съответно ***Изпълнителя*** не е могъл да предвиди и предотврати и не зависи от волята на страните като: епидемия, земетресение, пожар, наводнение, вкл. и което и да е друго природно бедствие по смисъла на чл.2 от Закона за защита при бедствия, стачки, саботаж, бунтове, граждански вълнения, състояние на война, ембарго, свлачища, откриването на археологически находки и др;

14.**“Частично изпълнение”** е налице, когато страна по договора е изпълнила само част от съответното задължение, освен ако изпълнената част е явно незначителна с оглед интересите на другата Страна или поради естеството на задължението частичното неизпълнение се приравнява на пълно неизпълнение или лошо изпълнение.

15.“**Оперативен план за зимно поддържане**” – означава планът за зимно поддържане на пътна мрежа IV клас, изготвен от ***Изпълнителя*** и одобрен от ***Възложителя*. В оперативния план,** участника в процедурата за избор на Изпълнител на услугите, определени в настоящата техническа спецификация, отразява своето виждане за организация на работата и технологичните процеси за изпълнение на всяка от дейностите, предмет на поръчката.

16."**Договор**" или "Договорни документи"- Договора по предмета на настоящата обществена поръчка, включващ всички приложения към него.

17."**Дата на изтичане на Договора**"- последната дата от срока на договора.

18."**Дата на подписване**" е датата, от която започва да тече изпълнението на услугата.

19."**Отчетен период**" е периода от 24 часа и обхваща времето от 16.00 ч. на предходния ден до 16.00 ч. на настоящия

20."**Отчетен месец**" е период от един календарен месец и обхваща времето от 16.00 ч. на първия ден до 16.00 ч. на последния ден от него. Първият Отчетен месец започва от Началната дата и приключва в 16.00 ч. на последния ден от него

21."**Ежедневен приемателен протокол** за извършените услуги"- първичен отчетен документ, който изброява всички дейности по вид и количество, извършени от избрания за Изпълнител на услугата участник в обществената поръчката за отчетния период от един месец.

22.“**Констативен протокол**” - протокол от извършени планирани и внезапни проверки от Възложителя.

23."**Обслужвана територия**" е зоната, където ще се изпълняват услугите.

24."**Услуги**" са дейностите, посочени в настоящата спецификация и всички свързани с тях допълнителни задължения, независимо дали са посочени или не, но основателно изисквани да се изпълняват от участника в процедурата за избор на изпълнител на услугата, за да се постигнат целите на обществената поръчка.

25."**Активи на Изпълнителя**" са транспортни средства, оборудване и всяко друго движимо или недвижимо имущество, които са необходими, за да се изпълняват услугите по настоящата спецификация.

26.„**Системно нарушение**“ е извършване на две или повече нарушения на задължения на страните по договора в продължение на едномесечен период.

27."Комуникационен портал" - изграден е за бърз и сигурен обмен на данни и информация за GPS системата, като всяка публикация в портала, достига едновременно до всички потребители: Възложител и Изпълнител;